stanford-oval/wikipedia huggingface dataset:
שיחה

ערך זה עוסק בתקשורת מילולית. אם התכוונתם למשמעות אחרת, ראו .
השיחה כוללת תגובות המבוצעות באמצעות דיבור
השיחה היא צורה של תקשורת מילולית
ציור משנת 1895 של שיחה חברותית
שיחה היא סוג של תקשורת מילולית בין בני אדם. ההשתתפות בשיחה כוללת תגובה לדברים שנאמרו לאורך השיחה, תגובה המתבצעת באופן ספונטני, ומבוצעת באמצעות דיבור. עם התקדמות הטכנולוגיה הופיעו טכניקות נוספות לקיום שיחה, ובהן שיחות טלפון ושיחות וידאו.
תהליך רכישת שפה מאפשר קיום שיחה באותה השפה. לתקשורת בין אנשים הדוברים שפות שונות נהוג להשתמש במתורגמן.
שיחות מתקיימות בכפוף לנימוסים מסוימים, וכאשר מהלך השיחה חורג מעקרון שיתוף הפעולה השיחה לרוב מתפוגגת ומגיעה לסיומה, או נוצר מצב של חוסר אמון בין הצדדים.
שיחה יכולה להיות צורת תקשורת יעילה ביותר, כאשר נדרש להעביר מידע מורכב ומבוצעת בה אינטראקציה על מנת לוודא שהמידע מועבר כהלכה, ושהיבטים שונים של המידע מוסברים בניסיון להתאים לשאיפות הדוברים וידע קודם שלהם. שיחת חולין (סמול-טוק) היא סוג של שיחה המתקיימת מטעמי נימוסין, ללא מטרה ישירה להעברת מידע, אלא ליצור או לבסס היכרות.
ריאיון עיתונאי

בתקשורת המונים, ראיון הוא שיחה בין עיתונאי לבין מרואיין, שעיקרה שאלות שמפנה העיתונאי אל המרואיין, כדי לקבל מידע בנושא מסוים לשם הצגתו לציבור, ובפרט כדי להציג את דעותיו של המרואיין. לעיתים משתתפים בראיון יותר מאשר מראיין אחד או יותר מאשר מרואיין אחד.
ראיון משמש את כל אמצעי תקשורת – עיתונים, כתבי עת, רדיו וטלוויזיה, ותוצאותיו מתפרסמות בדרך כלל לאחר עריכה, אך לעיתים נערך הראיון בשידור חי, שבו יכולת העריכה מצומצמת ביותר.
ראו גם

דיאלוג
הרצאה
מפתח שיחה
רטרביושן (היאבקות מקצועית)

| רטרביושן> קבוצה |
| --- | --- | --- |
חברי הקבוצה: מוסטפא עלי (מנהיג)   טי-באר   מייס   סלאפג'ק   רקונינג   ריטליאיישן
שם/שמות: רטרביושן
תאריך הקמה: 3 באוגוסט 2020
תאריך פירוק: 21 במרץ 2021
שנות פעילות: 2020–2021
רטרביושן (באנגלית: Retribution; או בשם המקורי באותיות גדולות: RETRIBUTION; בתרגום לעברית: "גמול") הייתה קבוצת היאבקות מקצועית אשר גילמה את הדמויות הרעות והבלתי חביבות על הקהל (דמויות אלה נקראות בשפת ההיאבקות המקצועית בשם "היל") והופיעה בארגון ההיאבקות האמריקאי, ה-WWE כחלק מתוכנית הדגל של הארגון, Raw. מנהיג הקבוצה היה מוסטפא עלי והקבוצה כללה את טי-באר, מייס, סלאפג'ק, רקונינג וריטליאיישן.
מלבד חברי הקבוצה הידועים, הקבוצה הציגה סדרה נוספת של תומכים בעלי מסכות אשר עזרה להם במעשי תקיפתם.
בתחילת קיומה של הקבוצה, קבוצת אנשים בלתי מזוהה בעלי מסכות לעיתים הצטרפה לתקיפותיהם (לאחר שעלי לקח מנהיגות, קבוצת האנשים הבלתי מזוהה חדלו להופיע). הקבוצה הוצגה כאחת בעלת מטרה של להרוס כל מה שקשור לארגון ה-WWE ולבנות מחדש על פי ראיית מבטה. הם ערכו את הבכורה שלהם ב-3 באוגוסט 2020, כשב-21 בספטמבר, מרבית זהותם של חברי הקבוצה נגלתה, כך שעלי נחשף כמנהיג הקבוצה ב-5 באוקטובר. הקבוצה חדלה להתקיים באירוע פאסטליין, שנערך ב-21 במרץ 2021, לאחר שמייס וטי-באר תקפו את עלי.
בטווח שבין הבכורה לפירוקה של הקבוצה, רטרביושן ספגה ביקורות שליליות בקרב המבקרים והצופים באופן קבוע. אף על פי שהמתאבקים בקבוצה עצמה נחשבו למוכשרים, היכולת לאגד אותם יחדיו כקבוצה, חליפות הזירה, שמות הבמה והאישיות שלהם הוגדרו כ"נוראיות" וכ"דברים שנזרקו יחדיו במהירות".
חברי הקבוצה

| חבר/ת הקבוצה | תקופה |
| --- | --- |
מוסטפא עלי (מנהיג): 5 באוקטובר 2020–21 במרץ 2021
טי-באר: 3 באוגוסט 2020–21 במרץ 2021
מייס: 3 באוגוסט 2020–21 במרץ 2021
סלאפג'ק: 3 באוגוסט 2020–21 במרץ 2021
רקונינג: 3 באוגוסט 2020–21 במרץ 2021
ריטליאיישן: 3 באוגוסט 2020–9 באוקטובר 2020
הערות שוליים

↑  רטרביושן מגיעים ל-Raw
↑  ה-WWE מחתימים את רטרביושן; חברי הקבוצה מקבלים שמות במה חדשים
↑  כוכבת ה-WWE הוסרה מהרוסטר
שבועה (שיר של ריטה ורמי קלינשטיין)

שבועה הוא סינגל מאת ריטה ורמי קלינשטיין, שיצא לאור בספטמבר 1986, ונכלל באלבומו הראשון של קלינשטיין ביום של הפצצה ומאוחר יותר באלבום האוסף של ריטה תחנות בזמן. השיר נכתב על ידי יעל טבת, הולחן ועובד על ידי רמי קלינשטיין.
מיקומי שיא

|   ‏‏‏  מצעדים ודירוגים (1986)> מדינה |   ‏‏‏  מצעדים ודירוגים (1986)> מצעד |   ‏‏‏  מצעדים ודירוגים (1986)> מיקום שיא |   ‏‏‏  מצעדים ודירוגים (1986)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1987)> מדינה |   ‏‏‏  מצעדי סוף שנה (1987)> מצעד |   ‏‏‏  מצעדי סוף שנה (1987)> מיקום שיא |   ‏‏‏  מצעדי סוף שנה (1987)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 12 |  |
|   ‏‏‏  מצעדים נוספים> מדינה |   ‏‏‏  מצעדים נוספים> מצעד |   ‏‏‏  מצעדים נוספים> מיקום שיא |   ‏‏‏  מצעדים נוספים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלי צה"ל מצעד שירי רמי קלינשטיין 2005 | 8 |  |
Breaking Those Walls

בשנת 1987 הקליטה ריטה גרסה אנגלית לשיר בשם "Making Life" לאלבום הבין-לאומי הראשון שלה בלועזית "Breaking Those Walls".
שור (Shure)

Shure הוא תאגיד אמריקאי המייצר מוצרי אודיו. החברה נוסדה על ידי סידני נ. שור בשיקגו, אילינוי ב-1925. החברה מייצרת מוצרי אודיו מקצועיים כמו מיקרופונים, מערכות אלחוטיות, מערכות לחדרי ישיבות ומיקסרים. החברה מייצרת גם מוצרי האזנה, כמו אוזניות אולפן, אוזניות in-ear ומוניטורים. שור היא אחת מחברות מוצרי האודיו הגדולות בעולם, לה נציגויות בכל הגלובוס, כולל בישראל.
Shure 55S
רנדי מוס

| --- | --- |

רנדי מוס, 2009
 לידה:  13 בפברואר 1977 (בן 47) ראנד, ארצות הברית 
 לאום:  אמריקאי
 עמדה:  תופס
 גובה:  1.83 מטר
 משקל:  95 קילוגרם
 מכללה:  אוניברסיטת מרשל
 דראפט:  דראפט ה-NFL‏ 1998, מינסוטה ויקינגס, סבב 1, מספר 21
 היכל התהילה:  היכל התהילה של הפוטבול המקצועני (2018)
 קבוצות כשחקן
 1998 - 2004 2005 - 2006 2007 -2010 2010 2010 2012:  מינסוטה ויקינגס אוקלנד ריידרס ניו אינגלנד פטריוטס מינסוטה ויקינגס טנסי טייטאנס סן פרנסיסקו 49'
 הישגים כשחקן
 5 פעמים מוביל הליגה בתפיסת טאצ'דאונים (1998, 2000, 2003, 2007, 2009)  רוקי ההתקפה של השנה (1998)  בחירה לפרו בול – 7 פעמים (1998 - 2000, 2002, 2003, 2007, 2009)  בחירה לאול-פרו - 4 פעמים (1998, 2000, 2003, 2007)  בחירה לנבחרת העשור של שנות האלפים ב-NFL  שיאן ה-NFL בתפיסת טאצ'דאונים בעונה אחת - 23  שיאן ה-NFL בתפיסת טאצ'דאונים לרוקי - 17
 
רדני מוס בשנת 2012, במדי סן פרנסיסקו 49'
רנדי מוס בשנת 2010, במדי מינסוטה ויקינגס
רנדי מוס (באנגלית: Randy Moss; נולד ב-13 בפברואר 1977) הוא שחקן פוטבול מליגת ה-NFL מגדולי התופסים (Wide Receiver) בכל הזמנים. ב-2018 נבחר להיכל התהילה של הפוטבול המקצועני.
ביוגרפיה

מוס נולד בראנד שבוירג'יניה המערבית. אמו מקסין מוס הייתה עוזרת אחות והוא גדל בבית חד-הורי יחד עם אחיו הגדול אריק, לימים שחקן פוטבול מקצועני בעצמו, ואחותו. בתקופת לימודיו בתיכון דו-פונט הצטיין בענפי ספורט רבים והוביל את קבוצת הפוטבול של בית הספר לשתי אליפויות מדינה רצופות בשנים 1992 ו-1993 כשהוא משחק בתפקידים בהגנה, בהתקפה, כמחזיר בעיטות וכבועט. בכדורסל שיחק לצדו של ג'ייסון ויליאמס ונבחר פעמיים לשחקן השנה במדינה, באתלטיקה זכה באליפות המדינה בריצת 100 מטר ובריצת 200 מטר.
ביוגרפיה > ליגת המכללות

תקוותו להתקבל לאוניברסיטת נוטרדאם בה אחת מתוכניות הפוטבול המובילות בליגת המכללות, נגוזה לאחר שהורשע בעבירה של תקיפה, הוא נידון ל-30 ימי מאסר, וסולק מהתיכון בו למד. הוא החל ללמוד באוניברסיטת המדינה של פלורידה אך מלגת הספורט נלקחה ממנו לאחר שנמצא שהשתמש במריחואנה ונכלא ל-60 יום נוספים בשל הפרת תנאי השחרור שלו. ב-1996 עבר לאוניברסיטת מרשל שקבוצת הפוטבול שלה שיחקה בדרג השני של ליגת המכללות. כבר בעונתו הראשונה שבר שיאים רבים של ליגת המכללות. כמו כן היה חבר בנבחרת האתלטיקה, זכה באליפות האתלטיקה באולם של חטיבת SoCon בריצת 200 מטר בזמן של 21.15 שניות ובריצת 55 מטר בזמן 6.32 שניות. ב-1997 עברה הקבוצה לשחק בדרג הראשון של המכללות, מוס חבר לקוורטרבק צ'אד פנינגטון והשניים הובילו את הקבוצה למאזן 2-9 בעונה הסדירה, לניצחון על אוניברסיטת טולדו באליפות חטיבת MAC ולמשחק מוטור סיטי בול בו הפסידה הקבוצה לאוניברסיטת מיסיסיפי. מוס סיים את העונה עם 1,820 יארד ו-26 טא'דאונים בתפיסה, בשתי הקטגוריות הוביל את כל שחקני המכללות. הוא סיים במקום הרביעי בבחירה לגביע הייזמן.
ביוגרפיה > ליגת ה-NFL > מינסוטה ויקינגס

מוס נבחר במקום ה-21 בסיבוב הראשון של דראפט ה-NFL לשנת 1998 על ידי קבוצת מינסוטה ויקינגס. עונתו הראשונה בקבוצה הייתה מהטובות של שחקן שנה ראשונה בתולדות ה-NFL. כבר במשחקו הראשון השיג 95 יארד ושני טאצ'דאונים בתפיסה, במהלך העונה הוא קבע שיא לרוקי של 17 טאצ'דאונים בתפיסה והוביל את הליגה בקטגוריה זו. הוא נבחר לרוקי השנה בהתקפה, לנבחרת העונה (אול פרו) ולמשחק הפרו בול. מינסוטה סיימה את העונה הסדירה במאזן של 1-15 וקבעה שיא NFL של 556 נקודות. בפלייאוף הפסידה הקבוצה בהארכה בגמר ה-NFC לאטלנטה פלקונס 30-27. בעונות הבאות במינסוטה המשיך מוס להצטיין, הוא הוביל את הליגה בתפיסות לטאצ'דאון בעונות 2000 ו-2003 והיה בין המובילים ביארדים ובמספר התפיסות. לפני עונת 2002 חתם על חוזה חדש במינסוטה לשמונה עונות תמורת כ-75 מיליון דולר. בעונת 2004 רשם ירידה בביצועים והחמיץ שלושה משחקים כתוצאה מפציעה. בתום העונה הועבר בטרייד לאוקלנד ריידרס. לאחר שהשיג 1,005 יארד ושמונה טאצ'דאונים בעונה הראשונה באוקלנד, השיג ב-2006 רק 553 ושלושה טאצ'דאונים והביע את תסכולו מהקבוצה באופן פומבי.
ביוגרפיה > ליגת ה-NFL > ניו אינגלנד פטריוטס

במהלך דראפט ה-NFL לשנת 2007 עבר מוס לניו אינגלנד פטריוטס תמורת בחירה בסיבוב הרביעי של הדראפט. מוס הצטיין במדי הפטריוטס כבר מתחילת העונה ויחד עם הקוורטרבק טום בריידי הייתה זו עונת שיא לשניהם. הוא השיג 183 יארד וטאצ'דאון אחד במחזור הפתיחה מול ניו יורק ג'טס. בתום העונה הסדירה שבר את שיאו של ג'רי רייס לטאצ'דאונים בתפיסה, כשהשיג 23 ובריידי שבר את שיא המסירות לטאצ'דאון והעמיד אותו על 50. את העונה סיימו הפטריוטס במאזן מושלם של 0-16 ושברו שיאי התקפה רבים. בפלייאוף הגיעה הקבוצה עד סופרבול XLII בו התמודדה מול ניו יורק ג'איינטס. 2:42 דקות לסיום המשחק מסר בריידי לטאצ'דאון של מוס והפטריוטס עלו ליתרון 10-14 אך בדרייב (רצף מהלכים) האחרון של הג'איינטס הצליח דייוויד טיירי לבצע תפיסה אקרובטית שניות לסיום המשחק שאפשרה לג'איינטס להשיג לאחר מכן את טאצ'דאון הניצחון.
לפני עונת 2008 חתם מוס על חוזה לשלוש שנים נוספות עם הפטריוטס בתמורה ל-27 מיליון דולר. במשחק הראשון של העונה נפצע בריידי בברכו והחמיץ את יתרת העונה. אף על פי ששיחק עם מאט קאסל, קוורטרבק מחליף ובלתי מנוסה, הציג מוס יכולת טובה והשיג 1,008 יארד ו-11 טאצ'דאונים, אך הפטריוטס לא הצליחו להעפיל לפלייאוף. בעונת 2009 לאחר שובו של בריידי, הוביל מוס את הליגה עם 13 טאצ'דאונים וכן השיג 1,264 יארד בתפיסה. הפטריוטס הודחו בסיבוב הראשון לאחר הפסד לבולטימור רייבנס. בעונת 2010 שיחק ארבעה משחקים במדי הפטריוטס בטרם הועבר בטרייד למינסוטה ויקינגס.
ביוגרפיה > ליגת ה-NFL > סיום הקריירה

לאחר ארבעה מחזורים ששיחק עבור מינסוטה בעונת 2010 שוחרר מהקבוצה ועבר לטנסי טייטאנס. הוא לא בלט במדי הקבוצה, שוחרר בתום העונה והודיע על פרישתו ממשחק.
לאחר שלא שיחק במשך עונה הודיע מוס על כוונתו לחזור למשחק פעיל ובמרץ 2012 חתם במדי סן פרנסיסקו 49'. הוא סיים את העונה עם 434 יארד ו-3 טאצ'דאונים וסייע לסן פרנסיסקו להעפיל לסופרבול XLVII בו הפסידה לבולטימור רייבנס. לאחר העונה פרש שוב ממשחק פעיל.
ב-2018 נבחר להיכל התהילה של הפוטבול המקצועני.
ביוגרפיה > ליגת ה-NFL > שערוריות

במהלך הקריירה שלו היה מעורב מוס בשערוריות מחוץ ובתוך המגרש. כשחקן הוא נודע באופיו המוחצן, בהתגרות בשופטים, בקהל ובגורמים נוספים. בעונתו השנייה נקנס ב-40,000 דולר עקב השפרצת מים על שופט, במהלך משחק פלייאוף, הקנס הופחת ל-25,000 דולר תוך התחייבות שישלם את ההפרש במידה וינהג שוב בצורה מזלזלת לצוות השיפוט. ב-2001 נקנס ב-15,000 דולר לאחר שהעליב את אחד מהספונסרים של הקבוצה, וחויב להשתתף בסדנת שליטה בכעסים.
במשחק האחרון של עונת 2004 נטש את המגרש עוד טרם סיום המשחק שהסתיים בהפסד לוושינגטון רדסקינס. במשחק הפלייאוף מול גרין ביי פאקרס בינואר 2005, יריבתה המרכזית של מינסוטה, חגג מוס את הבקעת הטאצ'דאון השני שלו במשחק בתנועת מונינג מדומה לעבר הקהל. הוא נקנס על ידי הליגה ב-10,000 דולר על התנהגות בלתי ספורטיבית.
בחייו האישים היה מוס מעורב בהיתקלויות עם רשויות החוק. מלבד אירוע התקיפה והשימוש במריחואנה בגינם ריצה מאסר, נעצר מוס בחשד לתקיפת שוטרת תנועה לאחר שפגע בה עם רכבו בעת שניסה לחמוק ממנה. מוס התנצל על האירועים, בעסקת טיעון הודה בעבירת תנועה ונידון לעבודות שירות לתועלת הציבור בתמורה למחיקת הרשעתו הפלילית.
ביוגרפיה > ליגת ה-NFL > סטטיסטיקה נבחרת

| עונה | קבוצה | משחקים | תפיסות | יארדים בתפיסה | טאצ'דאונים בתפיסה    |
| --- | --- | --- | --- | --- | --- |
| 1998 | מינסוטה ויקינגס | 16 | 69 | 1,313 | 17 |
| 1999 | מינסוטה ויקינגס | 16 | 80 | 1,413 | 11 |
| 2000 | מינסוטה ויקינגס | 16 | 77 | 1,437 | 15 |
| 2001 | מינסוטה ויקינגס | 16 | 82 | 1,233 | 10 |
| 2002 | מינסוטה ויקינגס | 16 | 106 | 1,347 | 7 |
| 2003 | מינסוטה ויקינגס | 16 | 111 | 1,632 | 17 |
| 2004 | מינסוטה ויקינגס | 13 | 49 | 767 | 13 |
| 2005 | אוקלנד ריידרס | 16 | 60 | 1,005 | 8 |
| 2006 | אוקלנד ריידרס | 13 | 32 | 553 | 3 |
| 2007 | ניו אינגלנד פטריוטס | 16 | 98 | 1,493 | 23 |
| 2008 | ניו אינגלנד פטריוטס | 16 | 69 | 1,008 | 11 |
| 2009 | ניו אינגלנד פטריוטס | 16 | 83 | 1,264 | 13 |
| 2010 | ניו אינגלנד פטריוטס | 4 | 9 | 139 | 3 |
| 2010 | מינסוטה ויקינגס | 4 | 13 | 174 | 2 |
| 2010 | טנסי טייטאנס | 8 | 6 | 80 | 0 |
| 2012 | סן פרנסיסקו 49' | 16 | 28 | 434 | 3 |
| קריירה |  | 218 | 982 | 15,292 | 156 |
ביוגרפיה > לאחר הפרישה ממשחק פעיל

לאחר פרישתו מה-NFL מונה מוס לפרשן ברשת פוקס ספורטס, ב-2016 הצטרף לרשת ESPN.
הערות שוליים

↑  Randy Moss and Jason Williams basketball highlights, אתר NBC, ‏12 בנובמבר 2014
↑  Two for one, אתר ESPN, ‏14 במרץ 2013
↑  Vikings 50: All-Time Greatest Players in Franchise History, הוצאת Triumph books, ‏2012, עמ' 112
↑  Toss to Moss, אתר huntingtonquarterly.com
↑  Patriots break scoring record, Brady and Moss set season marks, אתר ה-NFL‏, 29 בדצמבר 2007
↑  The 10 most memorable Randy Moss moments with the Vikings, אתר Yahoo!, ‏6 באוקטובר 2010
↑  PRO FOOTBALL; N.F.L. Reduces Moss's Fine, הניו יורק טיימס, 30 במרץ 2000
↑  Vikings' Moss apologizes for traffic incident, אתר הרדיו הציבורי של מינסוטה, 26 בספטמבר 2002
↑  Star implies he won't stop at pretend moon, אתר ESPN, ‏14 בינואר 2005
| --- | --- |
בקרת זהויות :  LCCN: n99039659  VIAF: 23930692   WorldCat (עם VIAF): 23930692
שבועיים

שבועיים הוא סינגל שהוקלט על ידי הזמרת-יוצרת הישראלית דיקלה, ביחד עם הראפר מרק קקון, מתוך אלבום האולפן השישי שלה, חופשייה. השיר יצא לאור ב-19 באוגוסט 2019, כסינגל החמישי מתוך האלבום.
עם יציאתו נכנס השיר אל המקום הראשון במצעד של מדיה פורסט.
רקע וכתיבה

השיר נכתב והולחן על ידי דיקלה, דולב רם ופן חזות והופק על ידי רוני בראון ואיתי צוק. בראיון שנערך עם דיקלה, היא אמרה כי האלבום החדש אותו תוציא, יכיל שירים בסגנונות שונים, אשר "לא חוזרים על עצמם".
כמו כן, מכיל השיר קטע ראפ בשפה הערבית, אותו מבצע מרק קקון, אשר מתארח בשיר.
וידאו קליפ

הווידאו קליפ המלא שצולם עבור השיר הועלה לערוץ היוטיוב של דיקלה ב-19 באוגוסט 2019, בסמוך לצאתו של השיר כסינגל. בתחילת הקליפ, ניתן לראות את דיקלה, כשהיא נשענת על קיר המכוסה בציורי גרפיטי.
בפחות משבוע, צבר הקליפ למעלה מ-150 אלף צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 6 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | אקו"ם | 4 |  |
הערות שוליים

↑  Dikla דיקלה - מי בא לאן?❤️, נבדק ב-2020-01-09
1 2  דיקלה - שבועיים, באתר www.israelhayom.co.il
1 2 3 4 5 6  (דיקלה - שבועיים (מארחת את מרק קקון, נבדק ב-2019-08-26
↑  niv the tool, המצעד השבועי של מדיה פורסט, באתר mediaforest-group
↑  רן בוקר, השיר המושמע ביותר בשנת תש"פ: "מסע" של אליעד, באתר ynet, 9 בספטמבר 2020
| דיקלה |
| --- | --- | --- |
| אלבומי אולפן | אהבה מוסיקה • עולם • ארלוזורוב 38 • ואם פרידה • סיפור אופטימי • חופשייה |  |
| חברות תקליטים | הד ארצי • התו השמיני • הליקון |  |
קטגוריה (אלבומים • שירים)
| דיקלה – סינגלים |
| --- | --- | --- |
| אהבה מוסיקה | "בוקר טוב" • "בוחרת להיות" • "אהבה מוסיקה" • "אהבתך" • "תבלינים" |  |
| עולם | "עולם" • "בונבוניירות" • "תראי" • "געגועים" |  |
| ארלוזורוב 38 | "לבכות" • "מזל" • "חולת אהבה" |  |
| ואם פרידה | "ואם פרידה" • "בסמה" • "שבע בערב" • "Here Comes the Rain Again" • "אין עוד אהבה כזאת" • "יהיה לנו טוב" • "קופנגן" |  |
| סיפור אופטימי | "הוא כותב לי מאמי" • "אל תלך" • "בדידותי הנהדרת (מישהו אוהב אותי)" • "מסקרה שחורה" |  |
| חופשייה | "אתי" • "תודה" • "פסנתר לבן" • "הו ליבי" • "שבועיים" • "רק תגיד" |  |
| השתתפות בסינגלים | "איפה בעולם" • "מחמל נפשי" • "ואז את תראי" |  |
| סינגלים אחרים | "ביי ביי" • "ואולי" • "כל הפרפרים" • "לא מתנצלת" • "אבא" • "לבד" • "Bring Them Home" |  |
| סינגלים שיווקיים | "בשביל אהבתה" • "Confide in Me" • "כמו צמח בר" |  |
שבעת הספרים של דיאנה

|  מידע כללי |
| --- | --- |
 מאת:  חורחה דה מונטמיור 
 שפת המקור:  ספרדית 
 סוגה:  רומן 
 הוצאה
 תאריך הוצאה:  1559 
 
שבעת הספרים של דיאנה (בספרדית: Los siete libros de la Diana) היא יצירתו העיקרית של הסופר הספרדי חורחה דה מונטמיור שנתפרסמה בשנת 1559.
זהו רומן רועים שעלילתו הפסטורלית קטועה על ידי הרהורים ממושכים, והשתלשלות המאורעות בו איטית היא, אבל תוכן הרומן טפל לעומת הנאומים הנמלצים וזמירות האהובים שנשזרו לתוכו. חשיבותו רבה מבחינת תיאורי הנוף היפים שבו – ההרים, היערות, האחו, המעיינות והבארות, ומבחינת הניתוח הרגשי של הדמויות, קלילות החרוזים וסגנון הפרוזה הרך.
עלילה

הרועה דיאנה שבתה את לבם של שני רועים, אך רק אחד מהם היא אוהבת. בהיעדרו של בחיר ליבה משיאים אותה לעלם אחר בן הכפר. שני הרועים מקבלים את הידיעה הקודרת ביגון וייאוש, ובמר נפשם הם גומרים אומר להתרחק משם. בדרך הם נשבים בידי פראים ולמזלם הטוב מצילה אותם עלמה יפה. וכך הם מתגלגלים למזימות מרושעות ושלל הרפתקאות, להתעוררות האהבה ומפח נפש. לבסוף מתיישבים הדברים יפה והכול בא על מקומו בשלום.
רומן זה זכה להצלחה רבה, תורגם מיד לשפות שונות, וממנו שאבו את השראתן יצירות דומות בספרד ובארצות אחרות.
שריר בית הברך

| --- | --- |

שריר בית הברך (מסומן באדום)
 שיוך:  deep part of posterior compartment of leg 
 עצבוב:  nerve to popliteus
 פעולת שריר:  כפיפת פרק הברך, סיבוב מצעי של השוקה בפרק הברך 
 תחל שריר:  groove for popliteus 
 אחז שריר:  posterior surface of tibia 
 תיאור ב:  האנטומיה של גריי (מהדורה 20) (484) 
 מזהים
 לטינית (TA98):  m. popliteus 
 טרמינולוגיה אנטומיקה:  A04.7.02.050 
 TA2 (2019):  2665 
 FMA:  22590 
 מערכת השפה הרפואית המאוחדת:  C0224457 
 
שריר בית הברך (בלטינית: Musculus popliteus) הוא שריר קצר, קטן, משולש ועמוק. הוא ממוקם מתחת לשריר הנרחב הביניימי, שהוא חלק האמצעי והעמוק של שריר הירך הארבע ראשי.
הנקודה בה מתחיל השריר היא הפטישון החיצוני של עצם הירך והקרן החיצונית של המניסקוס החיצוני. משם הוא ימשיך לכיוון עצם השוקה.
מכיוון שהשריר קטן ועמוק, יהיה לו קשה לעבוד כאגוניסט בכיפוף הברך. לעומת זאת הוא אחראי להרמת מעטפת המפרק הסינוביאלי של הברך.
ריינר וייס

| --- | --- |
ריינר וייס, דצמבר 2006
ריינר וייס, דצמבר 2006
 לידה:  29 בספטמבר 1932 (בן 92) ברלין, רפובליקת ויימאר 
 ענף מדעי:  פיזיקה
 מקום מגורים:  ארצות הברית
 מקום לימודים:  המכון הטכנולוגי של מסצ'וסטס  בית הספר של קולומביה 
 מנחה לדוקטורט:  ג'רולד זכריאס 
 מוסדות:  המכון הטכנולוגי של מסצ'וסטס  אוניברסיטת טאפטס 
 תלמידי דוקטורט:  נרגס מאוול-וואלא, Shaoul Ezekiel, Julien Sylvestre, Michelle Stephens, Joseph Michael Kovalik, David Kingston Owens, Dirk Joachim Muehlner, Patricia Marie Downey, Daniel Dewey, Partha Saha, Brian Thomas Lantz, Rana Adhikari, Nelson Lloyd Christensen, Ryan Christopher Lawrence, Peter Kurt Fritschel, Joseph Anthony Giaime, Brett Bochner, Jeffrey Clark Livas 
 פרסים והוקרה:  פרס קאוולי באסטרופיזיקה (2016)  Clarivate Citation Laureates (2016)  פרס איינשטיין (2007)  Giuseppe and Vanna Cocconi Prize (2017)  פרס הארווי (2016)  פרס נובל לפיזיקה (2017)  פרס גרובר בקוסמולוגיה (2016)  פרס שאו באסטרונומיה (2016)  מלגת גוגנהיים  פרס שאו  עמית החברה הפיזיקלית האמריקאית  פרסי נסיך אסטוריאס  Joseph Weber Award for Astronomical Instrumentation 
 תרומות עיקריות
 טכניקת הלייזר האינטרפרומטרי וחקר גלי כבידה
 
ריינר וייס (באנגלית: Rainer Weiss; נולד ב-29 בספטמבר 1932) הוא פיזיקאי אמריקאי ממוצא יהודי, הידוע בתרומתו לאסטרופיזיקה ולחקר הכבידה. וייס הוא פרופסור באוניברסיטת MIT. אחת מתרומותיו הגדולות היא המצאת טכניקת הלייזר האינטרפרומטרי אשר היוותה חלק מכריע בניסוי LIGO. בשנות ה-80 של המאה ה-20 הוא היה יו"ר הצוות של מיזם הלוויין COBE.
וייס הוא זוכה פרס נובל לפיזיקה לשנת 2017, יחד עם קיפ תורן ובארי בריש, על התרומה המכרעת בפרויקט LIGO ועל הזיהוי של גלי הכבידה.
קורות חיים

ריינר וייס נולד ב-29 בספטמבר 1932 בברלין לאב יהודי שהיה רופא ולאם לא יהודיה. לאחר עליית הנאצים לשלטון עזב אביו את גרמניה לפראג בגלל היותו יהודי וחבר פעיל במפלגה הקומוניסטית. לאחר הסכם ועידת מינכן בשנת 1938, הגרה המשפחה לארצות הברית עם ויזות שקיבלו בעזרת משפחת סטיקס (אנ') הפילנתרופית מסנט לואיס שעזרה למשפחות יהודיות רבות להשיג ויזות כניסה לארצות הברית. וייס גדל בניו יורק ולמד בבית הספר הפרטי 'קולומביה גראמר סקול'. מאוחר יותר למד במכון הטכנולוגי של מסצ'וסטס (MIT) ולאחר שנשר מהאוניברסיטה בשנתו הראשונה, חזר ללמוד ובשנת 1955 קיבל תואר ראשון ובשנת 1962 קיבל תואר שלישי מהפיזיקאי ג'רולד זכריאס. בין השנים 1960–1962 וייס לימד באוניברסיטת טאפטס בסמוך לבוסטון, מסצ'וסטס, בין 1962–1964 הוא היה מתלמד פוסט-דוקטורט באוניברסיטת פרינסטון ומשנת 1964 הצטרף וייס לפקולטה של MIT.
הישגים

ריינר וייס עזר ותרם רבות בהבנת שני תחומים בפיזיקה הבסיסית: קרינת רקע קוסמית ותצפית אינטרפרומטרית בגלי כבידה.
הוא היה מהראשונים לבצע מדידות בספקטרום של קרינת הרקע הקוסמית. לאחר מכן היה אחד מיוצרי פרויקט הלווין COBE של נאס"א.
וייס המציא את הגלאי האינטרפרומטרי לגלי כבידה והיה לאחד מיוצרי פרויקט 'Laser Interferometer Gravitational-Wave Observatory' של הקרן הלאומית למדע. שתי תרומות אלה בפיזיקה תרמו רבות להבנת היקום.
בפברואר 2016, הוא היה אחד מארבעת המדענים שהודיעו במסיבת עיתונאים על תגלית גלי הכבידה שהתרחשה ב-14 בספטמבר 2015 והייתה הגילוי הישיר הראשון אי פעם של גלי כבידה. בשנת 2017 וייס זכה בפרס נובל לפיזיקה.
תוארי כבוד ופרסים

ריינר וייס זכה להכרה בעבודתו ממספר ארגונים ופרסים:
בשנת 2006, זכה יחד עם ג'ון מאת'ר וצוות הלווין COBE בפרס גרובר לקוסמולוגיה.
בשנת 2007, זכה יחד עם רונאלד דרבר בפרס איינשטיין (אנ') על עבודתו.
עבור עבודותיו בגילוי גלי כבידה הוא זכה בפרסים הבאים:
2016 - הפרס לפיזיקה יסודית
2016 - פרס גרובר לקוסמולוגיה
2016 - פרס שאו
2016 - פרס קוולי
2016 - פרס הארווי, יחד עם קיפ תורן ורונאלד דרבר.
2016 - פרס השנינות האמריקאי של מגזין סמית'סוניאן בקטגוריית פיזיקה, יחד עם קיפ תורן ובארי בריש.
2017 - פרסי נסיך אסטוריאס יחד עם קיפ תורן ובארי בריש.
2017 - פרס נובל לפיזיקה יחד עם קיפ תורן ובארי בריש.
ראו גם

תגלית גלי כבידה
רוס לינץ'

| --- | --- |
לינץ', 2013
לינץ', 2013
 לידה:  29 בדצמבר 1995 (בן 28) ארצות הברית ליטלטון, קולורדו, ארצות הברית
 שם לידה:  Ross Shor Lynch 
 סוגה מועדפת:  פופ רוק 
 מדינה:  ארצות הברית 
 תקופת הפעילות:  מ-2009
 עיסוק:  שחקן, זמר, פזמונאי, מוזיקאי, רקדן
 פרסים והוקרה:  שחקן השנה
 https://www.thedriverera.com/
 פרופיל ב-IMDb
 חתימה:   
 
רוס שור לינץ' (באנגלית: Ross Shor Lynch; נולד ב-29 בדצמבר 1995) הוא שחקן, זמר ומוזיקאי אמריקאי.
ידוע בשל תפקידיו בתור אוסטין מון בסדרת הטלוויזיה "אוסטין ואלי" (2011–2016) של ערוץ דיסני, בריידי מהסרט המקורי של ערוץ דיסני, "חוף מהסרטים" (2013) ובהמשכו "חוף מהסרטים 2" (2015) ובתור הארווי קינקל מהסדרה "הרפתקאותיה המצמררות של סברינה" (2018–2020).
לינץ' מנגן בגיטרה, פסנתר ותופים, היה חבר בלהקה R5, ובפברואר 2018 הקים את הלהקה The Driver Era (אנ').
ביוגרפיה

לינץ' נולד וגדל בליטלטון, קולורדו. בנם של מארק וסטורמי לינץ' ואחיהם של רייקר לינץ', ריידל לינץ' ורוקי לינץ'. הוא למד בחינוך ביתי מכיתה ד'. בשנת 2009 הוא הקים את להקת הפופ-רוק "R5", יחד עם אחיו רייקר ורוקי, אחותו ריידל, וידיד המשפחה, אלינגטון ראטליף.
הוא ולהקתו התחילו להתפרסם בשנת 2010 כשהוציאו מיני אלבום שנקרא Ready Set RocK.
קריירה

בתחילת 2011 לינץ' לוהק לתוכנית הטלוויזיה "אוסטין ואלי" בערוץ דיסני, והוא מגלם בה את התפקיד הראשי - אוסטין מון, זמר מתבגר, שהופך בין-לילה לסנסציה אחרי העלאת סרטונו לאינטרנט. התוכנית שודרה לראשונה בדצמבר 2011 בארצות הברית, ויצאה בעונה שנייה באוקטובר 2012. לתוכנית זו 4 עונות.
בשנת 2013 שיחק לינץ' בסרט של ערוץ דיסני, "חוף מהסרטים", בו הוא מגלם את הדמות הראשית, בריידי. הסרט יצא לאקרנים בקיץ 2013. לקראת סוף שנת 2014 השתתף בצילומים ל-"חוף מהסרטים 2" ששודר לראשונה בערוץ דיסני בקיץ 2015.
בשנת 2014 לינץ' השתתף כשחקן אורח בסרט "החבובות - מבוקשות" כנער פרחים.
בשנת 2015 התארח בשני פרקים של הטלנובלה הארגנטינאית "ויולטה". באותה שנה ביצע הופעת אורח בסדרה "העולם של ריילי" בתפקיד אוסטין מון.
בשנת 2017 גילם את הרוצח הסדרתי ג'פרי דאהמר בסרט הביוגרפי "My Friend Dahmer".
בשנת 2018 השתתף רוס בסרט "מה הסטטוס".באותה שנה החל לשחק בתפקיד ראשי את דמותו של הארווי קינקל בסדרה "הרפתקאותיה המצמררות של סברינה" של רשת נטפליקס. הסדרה בוטלה ב-2020 לאחר ארבע עונות.
חיים אישיים

ב-2015 התחיל רוס בזוגיות עם הדוגמנית קורטני איטון, אשר נמשכה כשנתיים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | החבובות - מבוקשות | מוכר פרחים צעיר / נער חנון |  |
| 2016 | Snowtime! | פיירס | דיבוב |
| 2017 | My Friend Dahmer | ג'פרי דאהמר |  |
| 2018 | מה הסטטוס (אנ') | קייל מור |  |
| 2023 | Holy | אלכס |  |